

REPUBLIKA HRVATSKA

VUKOVARSKO-SRIJEMSKA ŽUPANIJA PRIJEDLOG

**OPĆINA TOMPOJEVCI**

**OPĆINSKO VIJEĆE**

KLASA: 421-02/16-04/

URBROJ: 2196/07-16-1

Tompojevci, \_\_\_\_\_\_ 2016. god.

Na temelju članka 7. stavak 2. Zakona o financiranju političkih aktivnosti i izborne promidžbe  ("Narodne novine" broj 24/11, 61/11, 27/13, 02/14 i 96/16) i članka 29. Statuta Općine Tompojevci („Službeni vjesnik“ Vukovarsko-srijemske županije br. 05/13, 02/15 i 05/16),  Općinsko vijeće Općine Tompojevci na 20.  sjednici održanoj u Tompojevcima \_\_\_\_\_\_ 2016. godine, donijelo je:

**ODLUKU**

**o raspoređivanju sredstava za rad političkih stranaka i nezavisnih vijećnika/ca u**

**Općinskom vijeću Općine Tompojevci za 2017. godinu**

**Članak 1.**

Ovom Odlukom utvrđuje se visina sredstava i način raspoređivanja sredstava za rad političkih stranaka i nezavisnih vijećnika/ca zastupljenih u Općinskom vijeću Općine Tompojevci.

**Članak 2.**

Sredstava za rad političkih stranaka i nezavisnih vijećnika/ca u Općinskom vijeću za 2017. godinu osiguravaju se u proračunu Općine Tompojevci u iznosu od 12.100,00 kn.

**Članak 3.**

Pravo na financiranje iz sredstava Proračuna Općine Tompojevci, prema ovoj Odluci, imaju one političke stranke, nezavisne liste odnosno nezavisni vijećnici/ce, koje djeluju na području Općine Tompojevci, čiji je najmanje jedan kandidat/kinja izabran za vijećnika/cu Općinskog vijeća Općine Tompojevci ( u daljnjem tekstu *Općinsko vijeće* ).

**Članak 4.**

Sredstva iz članka 2. ove Odluke raspoređuju se na način da se utvrdi jednaki iznos za svakog vijećnika/cu u Općinskom vijeću, tako da pojedinoj političkoj stranci pripadaju sredstva razmjerno broju njezinih vijećnika/ca u trenutku konstituiranja Općinskog vijeća.

Ukoliko pojedini vijećnik/ca ( vijećnici/ce ) nakon konstituiranja Općinskog vijeća napuste ili promijene članstvo u političkoj stranci, financijska sredstva koja se raspoređuju sukladno stavku 1. ovoga članka, ostaju političkoj stranci kojoj je vijećnik/ca pripadao u trenutku konstituiranja Općinskog vijeća.

U slučaju udruživanja dviju ili više političkih stranaka, financijska sredstva koja se raspoređuju sukladno stavku 1. ovog članka, pripadaju političkoj stranci koja je pravni slijednik političkih stranaka koje su udruživanjem prestale postojati

**Članak 5.**

Za svakog izabranog vijećnika/ce podzastupljenog spola, političkim strankama i nezavisnim listama, odnosno nezavisnim vijećnicima pripada i pravo na naknadu u visini od 10% iznosa predviđenog po vijećniku/ci, a određenog u čl. 4 st.1. ove Odluke.

**Članak 6.**

Za svakog izabranog vijećnika/ce sukladno članku 4. ove Odluke, utvrđuje se iznosu od 1.000,00 kn za 2017. god. Za svakog izabranog vijećnika/ce podzastupljenog spola, sukladno članka 5. ove odluke, utvrđuje se iznosu od 1.100,00 kn za 2017. god.

Prema sadašnjem sastavu Općinskog vijeća, pod zastupljeni spol u Općinskom vijeću čine žene.

**Članak 7.**

Stupanjem na snagu ove Odluke, sastav Općinskog vijeća je slijedeći:

|  |  |  |  |
| --- | --- | --- | --- |
| Naziv stranke i skraćeni naziv | Ukupan brojmuškaraca | Ukupan brojžena | Ukupan brojčlanova |
| KANDIDACIJSKA LISTA GRUPE BIRAČA | 5 | 1 | 6 |
| HRVATSKA DEMOKRATSKA ZAJEDNICA - HDZ | 3 | 0 | 3 |
| HRVATSKA STRANKA PRAVA DR. ANTE STARČEVIĆ - HSP AS | 1 | 0 | 1 |
| HRVATSKA SELJAČKA STRANKA - HSS | 2 | 0 | 2 |
| UKUPNO | 11 | 1 | 12 |

**Članak 8.**

Sredstva iz članka 2. ove Odluke, raspoređuju se za rad političkih stranaka i nezavisnih vijećnika/ca u Općinskom vijeću, kako slijedi:

|  |  |  |
| --- | --- | --- |
| Naziv stranke i skraćeni naziv | Sredstva | Ukupna sredstva |
|  | MUŠKI | ŽENE |  |
|  | 1.000. | 1.100. |  |
| KANDIDACIJSKA LISTA GRUPE BIRAČA | 5.000. | 1.100. | 6.100. |
| HRVATSKA DEMOKRATSKA ZAJEDNICA - HDZ | 3.000. | 0 | 3.000. |
| HRVATSKA STRANKA PRAVA DR. ANTE STARČEVIĆ - HSP AS | 1.000. | 0 | 1.000. |
| HRVATSKA SELJAČKA STRANKA - HSS | 2.000. | 0 | 2.000. |
| UKUPNO | 11.000. | 1.100. | 12.100. |

**Članak 9.**

Sredstva raspoređena prema članku 8. ove Odluke doznačuju se na žiro račun političkih stranaka, odnosno na poseban račun vijećnika/ca izabranih s liste grupe birača ( nezavisni vijećnika/ca), tromjesečno u jednakim iznosima.

**Članak 10.**

Ova odluka objavit će se u „Službenom vjesniku“ Vukovarsko-srijemske županije, a stupa na snagu od 1.01.2017. godine.

 Predsjednik Općinskog vijeća

 Dubravko Martić